Surunauha ry järjestää alkuvuodesta 2025 alkaen kerran kuussa Sellon kirjastossa vertaistukiryhmän itsemurhan tehneiden läheisille.
Ryhmässä on mahdollista jakaa ajatuksia muiden saman kokeneiden kanssa luottamuksellisessa ja vertaistuellisessa seurassa. Ryhmämuoto on avoin eli mukaan voi tulla vaikka yhdelle kerralle tai voi osallistua kaikille tapaamisille. Voit tulla mukaan riippumatta siitä kenet olet menettänyt tai kuinka kauan menetyksestäsi on. Voit ilmoittautua ryhmään tekstiviestillä toimistolle 044 751 9916 (voit esimerkiksi laittaa viestin “Olen tulossa Espoon ryhmään.”). Menettämäsi henkilö voi olla esimerkiksi puoliso, lapsi, vanhempi, sisarus, ystävä tai muu läheinen. Ryhmää ohjaa Surunauhan koulutettu vertaistukija Tiina. www.surunauha.net/espoo